Diari Oficial de la Generalitat Valenciana


Sumari del DOGV 6371, del 07-10-2010 (2010/10705)

Notificació de la sentència dictada en el judici ordinari número 1406/2009.
---------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10505


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici ordinari número 1406/2009. [2010/10850]  
Procediment ordinari 001406/2009-D  
De: Bancaixa.  
Procurador: Juan Antonio Rodríguez Nanzaneque Alberca.  
Contra: Eduardo Contreras Contreras.  
En aquest procediment ordinari seguit a instàncies de Bancaixa contra Eduardo Contreras Contreras s'ha dictat la sentència, que, literalment, és com segueix:  
«Sentència número 58  
València, 30 de març de 2010  
José María Illán Fernández, magistrat jutge del Jutjat de Primera Instància número 19 de València, he vist aquestes actuacions de judici ordinari, tramitades en aquest Jutjat amb el número 1406/2009, a instàncies de l'entitat de crèdit Bancaixa, representada pel procurador Juan Antonio Rodríguez Manzaneque i defensada per l'advocat José LIop Mestre, contra Eduardo Contreras Contreras, declarat en rebel·lia, en què s'exerceix l'acció de reclamació d'una quantitat, i he dictat la següent sentència.  
Antecedents de fet  
Primer. Que el procurador esmentat, Juan Antonio Rodríguez Manzaneque, en la representació que exerceix de l'entitat de crèdit Bancaixa, va deduir demanda contra Eduardo Contreras Contreras, que en síntesi pretenia la reclamació d'una quantitat pel préstec vençut, firmat per les parts amb data 3 de desembre de 2007 (document número 1 de la demanda) i la reclamació de les quantitats que consten en la súplica de la demanda.  
Segon. Que una vegada admés a tràmit el procediment, es va traslladar a la demandada, la qual no va contestar la demanda, i va ser declarada en rebel·lia.  
Tercer. Que van ser convocades les parts a l'audiència prèvia el dia 29 de març de 2010 per a intentar arribar a un acord o transacció que posara fi al procés, i en cas contrari, examinar les qüestions processals que en pogueren obstar la prossecució i enllestiment mitjançant una sentència.  
Quart. A l'audiència prèvia només compareix la part demandant; la demandada manté la situació de rebel·lia processal; la part actora va sol·licitar la prova que consta en les actuacions consistent en prova documental únicament, la qual es pot vore en l'acta de la vista unida a les actuacions.  
Una vegada examinades i admeses les proves pertinents i útils, i atés que s'ha sol·licitat només la prova documental, en aplicació de l'article 429.8 de la Llei d'Enjudiciament Civil, van quedar les actuacions pendents de sentència.  
Cinqué. En la tramitació d'aquest procediment s'han observat les prescripcions legals.  
Fonaments jurídics  
Primer. L'article 429.8 de la Llei d'Enjudiciament Civil disposa que quan l'única prova que resulte admesa siga la de documents, i aquests ja s'hagueren aportat al procés sense resultar impugnats, o quan s'hagen presentat informes pericials, i ni les parts ni el tribunal sol·liciten la presència dels pèrits en el judici per a la ratificació del seu informe, el tribunal procedirà a dictar una sentència, sense una celebració prèvia del judici, dins dels 20 dies següents a aquell en què acabe l'audiència.  
Vist que aquestes actuacions es troben en la situació descrita per l' article esmentat adés, pertoca dictar una sentència d'acord amb el que s'ha exposat.  
Segon. En aquestes actuacions, la part actora sol·licita que es dicte sentència per part d'aquest Jutjat per la qual es pretenia la reclamació d'una quantitat pel préstec vençut, firmat per les parts amb data 3 de desembre de 2007 (document número 1 de la demanda) i la reclamació de les quantitats que consten en la súplica de la demanda. Per la seua banda, la demandada, que no ha contestat la demanda i no ha comparegut a l'acte d'audiència prèvia, de conformitat amb l'article 496 de la Llei d'Enjudiciament Civil, ha sigut declarada en situació de rebel·lia.  
Tercer. Per això, atés el que s'ha exposat, pertoca estimar la demanda interposada i, en conseqüència, condemnar Eduardo Contreras Contreras, a pagar a l'actora la quantitat de deu mil quatre-cents seixanta-cinc euros i sis cèntims d'euro (10.465,06 €), més els interessos pactats en el contracte, ja que queda provat documentalment la relació contractual i la quantitat deguda.  
Quart. De conformitat amb l'article 394.1 de la Llei d'Enjudiciament Civil, pertoca la condemna a costes de la part demandada.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Que acorde estimar la demanda formulada per l'entitat de crèdit Bancaixa, representada pel procurador Juan Antonio Rodríguez Manzaneque, i, en conseqüència, condemne que el demandat Eduardo Contreras Contreras pague a la part actora la quantitat de deu mil quatre-cents seixanta-cinc euros i sis cèntims d'euro (10.465,06 €), més els interessos pactats en el contracte.  
Pertoca la condemna a costes a la part demandada.  
Notifiqueu aquesta resolució a les parts, i feu-los saber que no és ferma, i que s'hi pot interposar un recurs d'apel·lació dins del termini de cinc dies, que cal preparar davant d'aquest Jutjat, i de què coneixerà l'Audiència Provincial de València. No s'admetrà a tràmit cap recurs que no tinga el dipòsit constituït.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (JJJJ 3086 JV EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, de què es portarà una testimoniança a les actuacions, que, jutjant definitivament en la instància, pronuncie, mane i firme; Marta Donet Casal, com a secretària judicial, en done fe».  
La sentència anterior va ser llegida i publicada pel magistrat jutge que la va dictar mentre celebrava audiència pública en aquest Jutjat de Primera Instància número 19 de la ciutat de València, en el dia de la data. De tot això que s'ha dit, Marta Donet Casal, com a secretària judicial, en done fe.  
I atés que el demandat esmentat, Eduardo Contreras Contreras, es troba en parador desconegut, expedisc aquest edicte a fi que li valga de notificació de forma deguda.  
València, 9 de setembre de 2010.- La secretària judicial: Marta Donet Casas.